મહારાજા વિક્રમાદિત્યના સ્થાનક પાસે લાગેલી એક તક્તિમાં કરવામાં આવેલા ઉલ્લેખ મુજબ વિક્મસંવતનું નવું વર્ષ મહારાજા વિક્રમાદિત્યના નામ સાથે જોડાયેલુ છે. ગીતાપ્રેસ ગોરખપુર ના માતાજીના સ્થાનકોના પુસ્તક શક્તિ અંક નવ માં દર્શાવ્યા અનુસાર આ ઉજ્જૈનના મહારાજા વિક્રમાદિત્ય વડોદરા આવેલા. તેઓ હરસિધ્ધિમાતના અનન્ય ભક્ત હતા. માંડવી નજીક ઘડીયાળી પોળ ના નાકે ના અંબાજી મંદિર આવેલુ છે, જે મુળ હરસિધ્ધમાતા છે પાછળના ભાગે વૈતાળનું સ્થાન છે આ માતાજી ને ઉજૈન લઈ જવા ઇચ્છા હતી પણ તે શક્ય બન્યુ નહોતુ. માંડવી પાસે જ તેઓ દેવલોક પામ્યા હોવાનો તેમાં ઉલ્લેખ કરવામાં આવ્યો છે. આ ઐતિહાસીક પ્રસંગને ધ્યાનમાં લઇને આ વિસ્તારના કેટલાક આગેવાનો દ્વારા માંડવી દરવાજાને ફરતે આવેલા આખા વિસ્તારને મહારાજા વિક્રમાદિત્યની સાથે સાંકળવાનું એક અભિયાન શરૂ કરવામાં આવ્યુ હતુ.